作者：邓剡
词牌/韵律：摸鱼儿

paragraphs: 笑平生、布帆无恙，堂堂稳送君去。
江声悲壮崖殷血，曾是英雄行处。
今亦古。
甚一点东风，天不周郎与。
城幡夜竖。
几铜爵春残，战沙秋冷，华发遽如许。
东坡老，千载风流两赋。
馀音不绝如缕。
临皋一笑三生梦，还认岷峨乡语。
挥玉麈。
尽不碍灯前，痛饮檐花雨。
雪堂在否。
管驾鹤归来，为君细赏，蝴蝶上阶句。